
AKMENĖS RAJONO VIETOS VEIKLOS GRUPĖ

Kudirkos g. 27, Naujoji Akmenė, LT-85145
Įm. Kodas 300052135

Akmenės r. VVG Valdybos posėdžio
AKMENĖS RAJONO VVG VALDYBOS

 SUSIRINKIMO PROTOKAS Nr. 76
2026 m. liepos 27 d. 
Naujoji Akmenė
Valdybos posėdis vyko: (nuotoliniu būdu naudojant vaizdo konferencijų ir pokalbių platformą MS Teams) įvyko 2026 m. liepos 27 d. 13 val.

Dalyvavo VVG valdybos nariai: Mindaugas Čekanauskas (pilietinė visuomenė), Dainora Skėrienė (pilietinė visuomenė), Vasaris Gutauskas (pilietinė visuomenė),  Vytautas Juozapavčisiu (pilietinė visuomenė), Tomas Dumsevičius (verslo atstovas), Aurelijus Urniežius (verslo atstovas), Gabrielė Pilybienė (verslo atstovas), Gražina Gauronskienė (valdžios atstovė), Monika Kateivaitė-Dvariškė (valdžios atstovė).

Viso 9 valdybos nariai iš 11. Kvorumas yra.

VVG administracija: projekto vadovė Aida Rubel, projekto administratorė Roberta Norbutė.
POSĖDŽIO DARBOTVARKĖ:
1. Dėl Akmenės rajono Sumanių Kaimų Strategijos projektų atrankos procedūrų aprašo patvirtinimo.
2. Kiti klausimai (VVG administracijos pokyčiai).
1. SVARSTYTA: Dėl Akmenės rajono Sumanių Kaimų Strategijos projektų atrankos procedūrų aprašo patvirtinimo.
Pranešėja A. Rubel VVG valdybos nariams pristatė, kad Žemės ūkio ministerija 2026 m. liepos 13 d. patvirtino naujas kaimo plėtros 2023–2027 metų strateginio plano intervencinės priemonės „Sumanieji kaimai“ įgyvendinimo taisykles (toliau – SK taisyklės), kurių nauja redakcija įsigaliojo nuo 2026 m. liepos 15 d. Nacionalinės mokėjimo agentūros prie Žemės ūkio ministerijos (toliau - NMA) puslapyje paskelbtas kvietimas teikti Sumaniųjų kaimų strategijas  galios nuo 2026 m. rugsėjo 14 d. iki 2026 m. lapkričio 13 d.  Pagal atnaujintų SK taisyklių reikalavimus prieš organizuojant paraiškų priėmimą, bet ne vėliau kaip 20 darbo dienų iki projektų paraiškų priėmimo pradžios, VVG privalo savo interneto tinklalapyje paskelbti visą su paraiškų priėmimu ir projektų atranka susijusią informaciją: taikomas atrankos procedūras ir atrankos kriterijus ir paraiškų priėmimo terminus.  
Vadovaudamasi SK taisyklėmis VVG turi kviesti projektų vykdytojus teikti paraiškas, jas atrinkti, atlikti jų išankstinį tinkamumo vertinimą, ir iš atrinktų paraiškų parengti bendrą visus projektus vienijančią Sumanaus kaimo strategiją. Reikalinga patvirtinti Akmenės rajono Sumanių Kaimų Strategijos projektų atrankos procedūrų aprašą (toliau – Aprašas), kuriuo remiantis bus skelbiamas kvietimas teikti Sumanaus kaimo paraiškas. A. Rubel posėdžio metu valdybos nariams pristatė Apraše nurodytą Sumanių kaimų strategijos temą, tikslus, rezultatus, sprendžiamas problemas, konkurso vykdymo etapus, atrankos kriterijus, tinkamumo sąlygas. Taip pat pristatytos dalyvavimo konkurse sąlygos, strategijos įgyvendinimui planuojama finansavimo suma, projektų vykdytojų projektams finansuoti skiriama paramos suma. Siūloma kvietimą projektų vykdytojams teikti paraiškas skelbti nuo 2026 m. rugsėjo 1 d. 00:00 iki 2026 m. spalio 14 d. 23:59. Siūloma projektų vykdytojų įgyvendinimui skirti iki 440 000 Eur sumą, didžiausią galimą paramos sumą vienam projektui įgyvendinti iki 200 000 Eur – sumas, kurios yra nustatytos pagal NMA svetainėje paskelbtą „Sumanieji kaimai“ kvietimo informaciją.
Valdybos nariai pastabų ar pasiūlymų nepateikė.

NUTARTA: 
1. Patvirtinti Akmenės rajono Sumanių Kaimų Strategijos projektų atrankos procedūrų aprašą. 
2. Kvietimą teikti Sumanių kaimų projektus paskelbti nuo 2026 m. rugsėjo 1 d. 00.00 val. iki 2026 m. spalio 14 d. 23.59 val.
3. Sumanių kaimo kvietimui projektų vykdytojų paraiškoms skirti 440 000 Eur sumą, didžiausia projekto vykdytojo projektui paramos suma – iki 200 000,00 Eur.
Balsavo: „už“- 9, „prieš“ – 0, „susilaikė“ – 0.

2. SVARSTYTA: Kiti klausimai (VVG administracijos pokyčiai).

       Projeto vadovė A. Rubel informavo apie Akmenės rajono savivaldybės Visuomenės sveikatos biuro žodinį pranešimą, kad pastatas kurio patalpas VVG naudoja panaudos pagrindais bus renovuojamas ir iš Akmenės rajono savivaldybės yra gauta žinia iš šio pastato, esančio adresu V. Kudirkos g. 27, Naujoji Akmenė, visiems naudotojams išsikelti iki 2026 m. rugsėjo 15 d. Akmenės r. VVG administracija birželio mėnesį buvo susitikusi su Savivaldybės vadovais ir aptarė galimybes dėl kitų patalpų naudojimo. Iš pasiūlytų variantų VVG administracija nusprendė keltis į patalpas esančias Vytauto g. 3, Naujoji Akmenė, kurias valdo Akmenės rajono švietimo pagalbos tarnyba (toliau – ARSPT). Patalpos buvo apžiūrėtos birželio mėnesį, su ARSPT atsakingu darbuotoju sutarta dėl patalpų rezervavimo. VVG administracija šį mėnesį oficialiai kreipsis į ARSPT su prašymu perduoti patalpas naudotis panaudos pagrindais. Kreiptasi į VVG valdybos narius dėl pagalbos išsikraustymui. T. Dumsevičius ir M. Kateivaitė-Dvariškė sutiko padėti VVG administracijai išsikraustyti į kitas patalpas.

          Projekto vadovė taip pat kalbėjo, kad nuo 2026 m. rugpjūčio 3 d. į nėštumo ir vaiko gimdymo atostogas išeina projekto administratorė R. Norbutė.
          Klausimai informacinio pobūdžio, nutarimai priimti nebuvo.
Posėdžio pirmininkė                                                                       Gražina Gauronskienė
    Posėdžio sekretorė                                                                          Aida Rubel
